Διαδικτυακή επικοινωνία και ανάπτυξη κοινού: η περίπτωση των θεάτρων της Θεσσαλονίκης
Creators: name: Νικολάου, Αικατερίνη Ευφροσύνη Αλέξανδρου
Publisher: name: Aristotle University of Thessaloniki
Year: 2018
Subjects: Πολιτιστικές βιομηχανίες
Ανάπτυξη κοινού
Ηλεκτρονικά κοινωνικά δίκτυα
Cultural industries
Audience development
Social media

description: Η ανάπτυξη των ηλεκτρονικών μέσων κοινωνικής δικτύωσης και η ευρεία συμμετοχή σε αυτά σημαντικών μερίδων του κοινού, έχει προκαλέσει συζήτηση μεταξύ των ερευνητών της επικοινωνίας αλλά και του μάρκετινγκ. Κάποιοι υποστηρίζουν ότι τα μέσα αυτά προσφέρουν νέες δυνατότητες και ευκαιρίες στους πολιτιστικούς οργανισμούς να αναπτύξουν την επικοινωνία τους με τους υπάρχοντες και μελλοντικούς πελάτες τους και να αναπτύξουν το κοινό τους, ενώ άλλοι τα θεωρούν υπερεκτιμημένα, ακόμη και επικίνδυνα, καθώς ενδέχεται να αλλοιώσουν την ποιότητα της επικοινωνίας με το κοινό και τελικά την δημόσια εικόνα των πολιτιστικών οργανισμών, επηρεάζοντας αρνητικά την αποστολή τους. Παράλληλα, οι επικεφαλής και τα στελέχη των θεατρικών οργανισμών αναρωτιούνται κατά πόσο έχει πράγματι νόημα να διαθέτουν πόρους για την παρουσία τους στα ηλεκτρονικά μέσα κοινωνικής δικτύωσης, αλλά και γενικότερα στα μέσα διαδικτυακής επικοινωνίας. Σε αυτό το πλαίσιο, η παρούσα εργασία επιχειρεί μέσω ποσοτικής έρευνας κοινού (Ν=378) να δώσει μία απάντηση στα ερωτήματα αυτά, εστιάζοντας στην περίπτωση των θεατρικών οργανισμών, για τους οποίους έχουν πραγματοποιηθεί ελάχιστες παρόμοιες έρευνες. Για τον λόγο αυτό διανεμήθηκε μέσω των σελίδων τριών θεατρικών οργανισμών στο Facebook ένα ερωτηματολόγιο που διερευνά τη σχέση αυτή. Στη συνέχεια έγινε στατιστική ανάλυση των δεδομένων προκειμένου να περιγραφούν όσο το δυνατόν καλύτερα οι κατηγορίες κοινού που ενημερώνονται από το Facebook καθώς και οι προτιμήσεις τους σε είδη παραστάσεων και αναρτήσεων. Τα ευρήματα της έρευνας δείχνουν πως οι άνθρωποι που ακολουθούν τα θέατρα στο Facebook πηγαίνουν συχνά στο θέατρο, είναι μορφωμένοι και χρησιμοποιούν τα μέσα κοινωνικής δικτύωσης πολύ συχνά προκειμένου να ενημερώνονται για τις δράσεις των θεατρικών οργανισμών. Καθώς όμως προχωρούσε η εργασία, γεννήθηκε ακόμα ένα ερώτημα. Ακόμα και αν ένα νέο μέσο που απευθύνεται σε ένα τόσο μεγάλο κοινό δεν μπορούσε να αφήσει ασυγκίνητους τους πολιτιστικούς οργανισμούς και συγκεκριμένα τα θέατρα, πώς θα έπρεπε αυτοί να προσεγγίσουν ένα κοινό με τόσο συγκεκριμένα χαρακτηριστικά όπως οι θεατρόφιλοι; Τι είναι αυτό που τους έλκει την προσοχή στο ωκεανό πληροφοριών του διαδικτύου και πώς αυτό θα μπορούσε να λειτουργήσει προς όφελος των θεατρικών οργανισμών; Σύμφωνα με τις απαντήσεις που συγκεντρώθηκαν, το κοινό των θεάτρων στο Facebook ζητά πληροφορίες για τις παραστάσεις ίσως για να μειώσει την αβεβαιότητα που ακολουθεί κάθε αγαθό εμπειρίας. Η έρευνα έδειξε πως το Facebook αποτελεί σημαντικό μέσο ενημέρωσης για τους θεατρόφιλους, οι οποίοι το χρησιμοποιούν κυρίως για να μαθαίνουν άμεσα τα νέα των θεατρικών οργανισμών.
description: The development of electronic media for social networking and the widespread participation of large sections of the audience has led to a debate between communication and marketing researchers. Some argue that these tools offer new opportunities and chances for cultural organizations to develop their communication with their existing and future audiences as well as to develop their audience. Others consider these media as overrated or even dangerous, as they may reduce the quality of the communication with the audience and finally the public image of cultural organizations, affecting their mission negatively. At the same time, the leaders and executives of organizations wonder whether it makes sense to invest resources in the media for social networking. In this context, this work attempts through a quantitative public survey to answer these questions, focusing on theatrical organizations for which there have been a few similar surveys. For this reason, a questionnaire, which explores this relationship, was delivered through the pages of three theatrical organizations on Facebook. Afterwards, statistical analysis of the data was performed in order to better describe the Facebook audience categories as well as their preferences for representations and posts. However, as this paper progressed, another question came up. Even if a new medium with such a great impact on such a large audience could not leave the theatres uninvolved, how should they use it to engage an audience with such specific characteristics like theatregoers? What attracts their attention in the ocean of information on the Internet and how could that be of use for theatres as cultural organizations? According to this research, Facebook is a very popular mean of communication among theatre goers and is mostly used for immediate information about plays.